Црква Свете Тројице у Сремчици
Црква Свете Тројице у Сремчици је православна црква која се налази у насељу Сремчица у градској општини Чукарица. Црквена слава су Духови. Архитекта који је пројектовао цркву и њене објекате је Љубица Бошњак.

У дворишту цркве налази се и парохијски дом и капела за паљење свећа. Око цркве се налази пространа порта у којој су дечија игралишта, а у тој порти насеље Сремчица прославља своју славу.
Црква припада београдско-карловачкој архиепископији.

Тројице или Духови 

Духови, тројице, тројчиндан или педесетница (грч. πεντηκοστή pentekostē - педесети дан) хришћански је празник којим се прославља силазак светог Духа на апостоле у Јерусалиму, 50 дана након Христовог Васкрсења.
Назив Духови је дословце преузето из старословенског, где је то датив једнине, а заправо се односи на Духа Светог који је један, а не на више духова како се то одомаћило у имену које овај празник носи.

Хронологија и историјат градње цркве 

Планови за изградњу цркве кренули су још 1990. године, када је основана нова парохија и црквена општина у Сремчици.

 7. септембра 1990. године поднет је захтев градској општини Чукарица за одређивање локације и изградњу цркве, пратећим објектима и црквеног простора у Сремичици.
 1994. године формирана је грађевинска парцела, односно место где ће се изградити црква.
 1996. године освештани су темељи храма.
 6. новембра 1997. године договорено је око имена цркве.
 12. новембра 1997. године је прихваћен предлог о имену цркве „Света Тројица“.
 8. јула 1999. године кренули су радови на изградњи цркве.
 19. јуна 2001. године у скоро завршеној цркви је служена прва литургија.
 15. јуна 2003. године на Духове освећење храма извршио је Патријарх српски Павле.

Референце

Спољашње везе 
 Званична интернет страница цркве Свете Тројице у Сремчици
 Сајт Српске православне цркве 
 Сајт београдско-карловачке архиепископије 
 Храм Свете Тројице у Сремчици - снимак из ваздуха

Цркве Архиепископије београдско-карловачке
Верски објекти на Чукарици
Београдске цркве
Православни храмови у Србији